Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 1308/70 περί κοινής οργανώσεως αγοράς στον τομέα του λίνου και της κάνναβης (COM(96)0044 - C4-0169/96 - 96/0063(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 31)

Δεύτερη αιτιολογική σκέψη

>Αρχικό κείμενο>

ότι η αγορά του λίνου απετέλεσε κατά τα πρόσφατα έτη το αντικείμενο ιδιαίτερα έντονων και σημαντικών διακυμάνσεων των τιμών των ινών και, ως εκ τούτου, των κοινοτικών εκτάσεων που καλλιεργούνται με λίνο; ότι για να αυξηθεί η σταθερότητα της αγοράς καθώς και για να αποφευχθεί η ιδιαίτερα έντονη αύξηση των δημοσιονομικών δαπανών, θα πρέπει να θεσπισθεί ένα καθεστώς μέγισης εγγυημένης έκτασης με μείωση του επιπέδου της ενίσχυσης ανάλογα με την υπέρβαση της εν λόγω έκτασης; ότι, λαμβανομένης υπόψη της ανάγκης να προσαρμοσθούν στο εν λόγω καθεστώς οι ενδιαφερόμενοι εμπορευόμενοι, θα πρέπει να προβλεφθεί η θέσπισή του από την περίοδο εμπορίας 1997/98;

>Κείμενο μετά την ψηφοφορία στο ΕΚ>

ότι η αγορά του λίνου απετέλεσε κατά τα πρόσφατα έτη το αντικείμενο ιδιαίτερα έντονων και σημαντικών διακυμάνσεων των τιμών των ινών και, ως εκ τούτου, των κοινοτικών εκτάσεων που καλλιεργούνται με λίνο; ότι για να αυξηθεί η σταθερότητα της αγοράς καθώς και για να αποφευχθεί η ιδιαίτερα έντονη αύξηση των δημοσιονομικών δαπανών, θα πρέπει να θεσπισθεί ένα καθεστώς μέγιστης εγγυημένης έκτασης με μείωση του επιπέδου της ενίσχυσης κατά τρόπον ώστε να αποτρέπεται η σπορά επιφάνειας μεγαλύτερης της μέγιστης εγγυημένης έκτασης; ότι, λαμβανομένης υπόψη της ανάγκης να προσαρμοσθούν στο εν λόγω καθεστώς οι ενδιαφερόμενοι εμπορευόμενοι, θα πρέπει να προβλεφθεί η θέσπισή του από την περίοδο εμπορίας 1997/98;

(Tροπολογία 32)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι θα πρέπει να ενθαρρυνθεί η χρήση γεωργικών προϊόντων για άλλους σκοπούς πλην της διατροφής και ότι τα ινώδη φυτά προσφέρονται ιδιαίτερα γι' αυτό;

(Tροπολογία 33)

ΑΡΘΡΟ 1, ΠΑΡΑΓΡΑΦΟΣ 2

Άρθρο 4, παράγραφος 2α (κανονισμός (ΕΟΚ) 1308/70)

>Αρχικό κείμενο>

2α. Θεσπίζεται μια μέγιστη εγγυημένη έκταση για την οποία χορηγείται η ενίσχυση για το λίνο που αναφέρεται στην παράγραφο 1. Η έκταση αυτή καθορίζεται για κάθε περίοδο εμπορίας σε 81.500 εκτάρια. Εάν κατά τη διάρκεια μιας περιόδου εμπορίας οι εκτάσεις που έχουν πράγματι σπαρθεί και συγκομισθεί υπερβαίνουν τη μέγιστη εγγυημένη έκταση, η ενίσχυση για την εν λόγω περίοδο εμπορίας, η οποία έχει μειωθεί ενδεχομένως κατά το ποσό της κράτησης που αναφέρεται στο άρθρο 2 παράγραφος 3, μειώνεται εξάλλου σε κάθε κράτος μέλος κατά ποσοστό ίσο με το ποσοστό της υπέρβασης. Το ποσό της μείωσης καθορίζεται σύμφωνα με τη διαδικασία που προβλέπεται στο άρθρο 12.

>Κείμενο μετά την ψηφοφορία στο ΕΚ>

2α. Θεσπίζεται μια μέγιστη εγγυημένη έκταση για την οποία χορηγείται η ενίσχυση για το λίνο που αναφέρεται στην παράγραφο 1. Η έκταση αυτή καθορίζεται για κάθε περίοδο εμπορίας σε 103.000 εκτάρια. Εάν κατά τη διάρκεια μιας περιόδου εμπορίας οι εκτάσεις που έχουν πράγματι σπαρθεί και συγκομισθεί υπερβαίνουν τη μέγιστη εγγυημένη έκταση, η ενίσχυση για την εν λόγω περίοδο εμπορίας, η οποία έχει μειωθεί ενδεχομένως κατά το ποσό της κράτησης που αναφέρεται στο άρθρο 2 παράγραφος 3, μειώνεται εξάλλου σε κάθε κράτος μέλος κατά ποσοστό ίσο με το ποσοστό της υπέρβασης.

>Κείμενο μετά την ψηφοφορία στο ΕΚ>

Σε περίπτωση που η υπέρβαση της μέγιστης εγγυημένης έκτασης υπερβαίνει ένα συγκεκριμένο ποσοστό, ισχύουν ιδιαίτεροι κανόνες. Εφόσον δεν διαπιστώνεται υπέρβαση του ανωτάτου ποσοστού υπέρβασης, η μείωση της ενίσχυσης είναι ίση σε όλα τα κράτη μέλη. Σε περίπτωση υπέρβασης του ανωτάτου ποσοσοστού υπέρβασης εφαρμόζονται προσαρμοσμένες μειώσεις ανά κράτος μέλος όπου παρατηρήθηκε υπέρβαση της σπαρμένης έκτασης για τη συγκομιδή του 1993-94 και 1995. Το ύψος και η κατανομή των μειώσεων καθορίζονται σύμφωνα με τη διαδικασία που προβλέπεται στο άρθρο 12 κατά τρόπον ώστε η μέση μείωση για την Κοινότητα να ανταποκρίνεται ως σύνολο στο ποσοστό υπέρβασης της μέγιστης εγγυημένης έκτασης.

Το ανώτατο ποσοστό υπέρβασης που αναφέρεται στο άρθρο 2α ανέρχεται σε 5% για τις περιόδους εμπορίας 1997/1998, 1998/1999, 1999/2000.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 1308/70 περί κοινής οργανώσεων αγοράς στον τομέα του λίνου και της κάνναβης (CΟΜ(96)0044 - C4-0169/96 - 96/0063/CΝS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο CΟΜ(96)0044 - 96/0063(CΝS) ((ΕΕ C 125 της 27.4.1996, σελ. 20)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της Συνθήκης ΕΚ (C4-0169/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0117/96),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής;

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά;

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.